Il-ministri tal-UE jixtiequ jiżguraw li l-operaturi tat-telekomunikazzjoni jillimitaw it-tariffi li japplikaw lil xulxin biex joffru kopertura transfruntiera. Fit-2 ta' Diċembru 2016 il-Kunsill adotta approċċ ġenerali dwar regoli ġodda fis-swieq tar-roaming bl-ingrossa fl-UE, biex b'hekk titwitta t-triq għat-tneħħija tat-tariffi tar-roaming għall-konsumaturi fl-2017. It-test maqbul huwa l-punt tat-tluq għan-negozjati mal-Parlament Ewropew Il-Kunsill jappoġġa ftehim ta' malajr sabiex ikunu jistgħu jitneħħew it-tariffi tar-roaming f'Ġunju 2017 kif maqbul L-abbozz ta' regolament jistabbilixxi limiti għall-ammont li l-operaturi jistgħu jiċċarġjaw lil xulxin għall-użu tan-netwerks tagħhom biex jipprovdu servizzi tar-roaming. Dawn il-limiti massimi jkopru telefonati bil-vuċi, messaġġi sms u l-użu ta' dejta. L-għan hu li l-limiti massimi jiġu stabbiliti f'livell li jgħin biex it-tmiem tat-tariffi tar-roaming ikun sostenibbli madwar l-UE kollha , għalkemm l-użu tal-mowbajl, ix-xejriet tal-ivvjaġġar u l-livelli tal-prezzijiet ivarjaw ħafna bejn l-istati membri. Biex jinkiseb dan, ir-regoli l-ġodda għandhom l-għan li jżommu l-inċentivi għall-investiment fin-netwerks, u jevitaw id-distorsjoni tal-kompetizzjoni kemm fis-swieq ta' oriġini kif ukoll f'dawk miżjura. "Min ma jixtieqx jibqa' konness u jikkomunika meta jivvjaġġa jew ikun fuq btala? F'għajnejn ħafna nies, it-tneħħija tat-tariffi tar-roaming hija waħda mill-aktar kisbiet konkreti tal-Unjoni. Għalhekk huwa tal-akbar importanza li nilħqu l-aspettattivi taċ-ċittadini tagħna. Nilqa' d-deċiżjoni rapida tal-lum mill-Kunsill li jaqbel dwar limiti tar-roaming bl-ingrossa biex ikunu jistgħu jsiru negozjati mal-Parlament Ewropew u r-'roam-like-at-home' issir realtà sa mis-sena d-dieħla." Arpád Érsek, il-Ministru Slovakk għat-Trasport, il-Kostruzzjoni u l-Iżvilupp Reġjonali u President tal-Kunsill Il-limiti massimi tal-prezzijiet bl-ingrossa Fir-rigward tal-limiti massimi għad- , l-approċċ ġenerali jintroduċi perkors ta' tnaqqis li jonqos gradwalment, bit-tariffa massima li tibda minn €0.01/MB f'nofs l-2017 u li tonqos ftit ftit għal €0.005/MB f'nofs l-2021. Il-limiti dejjem jonqsu jirriflettu l-aspettattiva li l-ispiża għall-forniment ta' servizzi tar-roaming bl-ingrossa ser tonqos fis-snin li ġejjin. Il-limitu massimu tal-prezz bl-ingrossa għad-dejta huwa element kruċjali f'dan ir-rieżami. L-użu ta' dejta fuq l-apparati mobbli żdied b'rata qawwija f'dawn l-aħħar snin u huwa mistenni jkompli jiżdied sew. Bit-tmiem tat-tariffi tar-roaming, il-konsum tad-dejta barra mill-pajjiż huwa mistenni jsegwi xejra simili. Għat- , il-ħlas addizzjonali massimu jkun ta' €0.0353/min, u għall- messaġġi SMS , €0.01 il-messaġġ. Mekkaniżmu ta' sostenibbiltà fil-livell tal-ingrossa L-approċċ ġenerali jinkludi mekkaniżmu ġdid fil-livell tal-ingrossa biex tiġi żgurata s-sostenibbiltà f'ċirkostanzi eċċezzjonali. Jekk l-operaturi ma jkunux jistgħu jirkupraw l-ispejjeż tagħhom, huma jistgħu jitolbu lir-regolatur nazzjonali tagħhom għal permess biex japplikaw ħlas addizzjonali fuq il-limiti massimi. Madankollu, anki meta b'mod eċċezzjonali ikunu qed japplikaw ħlas addizzjonali, it-tariffa totali bl-ingrossa għad-dejta ma tistax taqbeż €0.0085/MB. Regoli li għandhom jiġu riveduti kull sentejn Il-Kummissjoni jkollha tirrapporta kull sentejn dwar kif jaħdmu r-regoli u, jekk ikun xieraq, tipproponi regoli ġodda. Ir-riforma trid tkun fis-seħħ sal-15 ta' Ġunju 2017 sabiex it-tariffi tar-roaming ikunu jistgħu jitneħħew kif stipulat fir-regolament tas-sena li għaddiet dwar ir-roaming. Għal dan l-għan, il-presidenza Slovakka ser tibda taħditiet tat-trilogu mal-Parlament f'Diċembru. Qabel ma jkun jista' jiġi adottat it-test finali, jeħtieġ li jaqblu dwaru ż-żewġ istituzzjonijiet. Ara l-paġna tal-laqgħa